
ประกาศองค์การบริหารส่วนตำบลอินคีรี
เรื่อง  รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง ครูผู้ดูแลเด็ก
-------------------------------------------------------


ด้วยองค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช  มีความประสงค์จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก        เพื่อบรรจุและแต่งตั้งเป็นพนักงานครูองต์การบริหารส่วนตำบล  ตำแหน่ง ครูผู้ดูแลเด็ก ประจำศูนย์พัฒนาเด็กเล็กในสังกัดองค์การบริหารส่วนตำบลอินคีรี  จำนวน 2 อัตรา


อาศัยอำนาจตามความในมาตรา 15 ประกอบมาตรา 25 วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 , ประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ 14 กรกฎาคม 2549  เห็นชอบให้องค์การบริหารส่วนตำบลนำมาตรฐาน หลักเกณฑ์และวิธีการบริหารงานบุคคลทางการศึกษาของเทศบาลมาใช้กับการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลโดยอนุโลม , ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ 4 กุมภาพันธ์ 2553  ประกอบกับมติคณะกรรมการพนักงานส่วนตำบลจังหวัดนครศรีธรรมราช ในคราวประชุมครั้งที่ 9/2554 เมื่อวันที่ 26 สิงหาคม 2554  เห็นชอบให้คัดเลือกกรณีมีเหตุพิเศษไม่ต้องสอบแข่งขัน สำหรับหัวหน้าศูนย์พัฒนาเด็กเล็กและครูผู้ดูเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง ครูผู้ดูแลเด็ก  จำนวน 2 อัตรา  โดยมีรายละเอียดดังนี้
1. ตำแหน่งที่รับสมัคร
     1.1 ตำแหน่งครูผู้ดูแลเด็ก ศูนย์พัฒนาเด็กเล็กบ้านน้ำแคบ    จำนวน 1 อัตรา


     1.2 ตำแหน่งครูผู้ดูแลเด็ก ศูนย์พัฒนาเด็กเล็กบ้านหญ้าปล้อง จำนวน 1 อัตรา
2. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันฯ


     2.1 ดำรงตำแหน่งครูผู้ดูแลเด็ก และหรือหัวหน้าศูนย์พัฒนาเด็กเล็ก  ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า 3 ปี (ให้หมายความถึง
พนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่น ที่ มท 0893.4/ว2282 ลงวันที่
17 พฤศจิกายน 2548 ด้วย) และ
2.2 เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 ดังนี้
/(1) มีสัญชาติ...
(1) มีสัญชาติไทย

(2) มีอายุไม่ต่ำกว่าสิบแปดปีบริบูรณ์

(3) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(4) ไม่เป็นผู้ดำรงตำแหน่งข้าราชการการเมือง

(5) ไม่เป็นผู้มีกายทุพพลภาพจนไม่สามารถปฏิบัติหนาที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้


(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม


(ข) วัณโรคในระยะอันตราย


(ค) โรคเท้าช้างในระยะที่ปรากฏอาการเป็นที่รังเกียจแก่สังคม


(ง) โรคติดยาเสพติดให้โทษ


(จ) โรคพิษสุราเรื้อรัง



(6) ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น



(7) ไม่เป็นผู้บกพร่องในศีลธรรมอันดี จนเป็นที่รังเกียจแก่สังคม



(8) ไม่เป็นกรรมการพรรคการเมือง หรือเจ้าหน้าที่ในพรรคการเมือง



(9) ไม่เป็นบุคคลล้มละลาย



(10) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(11) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ



(12) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคล หรือตามกฎหมายอื่น



(13) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

(14) ไม่เป็นผู้เคยกระทำการทุจริตในการสอบเข้ารับราชการ
2.3 ผู้ที่ขาดคุณสมบัติ หรือมีลักษณะต้องห้ามตาม (7) (9) (10) หรือ (14) คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้  ส่วนผู้ที่ขาดคุณสมบัติ หรือมีลักษณะต้องห้ามตามข้อ (11) หรือ (12) ถ้าผู้นั้นได้ออกจากงานหรือออกจากราชการเกินสองปีแล้ว  และมิใช่เป็นกรณีออกเพราะกระทำผิดในกรณีทุจริตหน้าที่  หรือผู้ซึ่งขาดคุณสมบัติตาม (13) ซึ่งได้ออกจากงานหรือราชการเกินสามปีแล้ว  และไม่ใช่เป็นกรณีออกเพราะกระทำผิดในกรณีทุจริตต่อหน้าที่คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้
2.4 เป็นผู้มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ และ
/2.5 มีใบ...
     2.5 มีใบอนุญาตประกอบวิชาชีพครู  หรือใบแทนใบอนุญาตประกอบวิชาชีพครู  หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอนที่คุรุสภาออกให้  ตามหนังสือสำนักงาน  ก.จ. , ก.ท. และก.อบต. ที่  มท  0809.9/ว4  ลงวันที่  21  เมษายน  2554  และ

2.6 ต้องเป็นผู้ผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท.กำหนดจากคณะกรรมการประเมินผลการปฏิบัติงานที่องค์การบริหารส่วนตำบลแต่งตั้ง โดยได้คะแนนไม่ต่ำกว่าร้อยละ 75
การประเมินผลการปฏิบัติงาน (คะแนนเต็ม 300 คะแนน)  ประกอบด้วย

(1) องค์ประกอบที่ 1 งานปฏิบัติการจัดกิจกรรมการเรียนรู้ (คะแนนเต็ม 100 คะแนน)

(2) องค์ประกอบที่ 2 งานส่งเสริมการจัดกิจกรรมการเรียนรู้(คะแนนเต็ม 100 คะแนน)

(3) องค์ประกอบที่ 3 ด้านบุคลิกภาพ คุณธรรม จรรยาบรรณ และเจตคติต่อวิชาชีพครู (คะแนนเต็ม 100 คะแนน)
2.7 ปัจจุบันเป็นครูผู้ดูแลเด็ก หรือหัวหน้าศูนย์พัฒนาเด็กเล็ก (พนักงานจ้างตามภารกิจ)   ซึ่งปฏิบัติหน้าที่ประจำในศูนย์พัฒนาเด็กเล็กในสังกัดองค์การบริหารส่วนตำบลอินคีรี
3. คุณสมบัติเฉพาะสำหรับตำแหน่งครูผู้ดูแลเด็ก  (รายละเอียดตามภาคผนวก ก.)
4. เอกสารหลักฐานที่ต้องนำมายื่นในวันสมัคร
ให้ผู้มีคุณสมบัติครบถ้วนตามข้อ  ๒.  ซึ่งปฏิบัติงานในศูนย์พัฒนาเด็กเล็กสังกัดองค์การบริหารส่วนตำบลอินคีรี โดยให้ยื่นใบสมัครเข้ารับการคัดเลือกด้วยตนเอง (ตามแบบแนบท้ายประกาศ)  โดยกรอกรายละเอียดในใบสมัครให้ถูกต้องครบถ้วน  พร้อมด้วยหลักฐาน  สำเนาเอกสารอื่นซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับพร้อมแสดงเอกสารตัวจริงมายื่นในวันสมัคร  ดังต่อไปนี้
(1) รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว  จำนวน 3 รูป (ถ่ายครั้งเดียวกัน) และถ่ายไม่เกิน 6 เดือน นับถึงวันสมัคร
(2) สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นผู้คุณวุฒิการศึกษาตรงตามคุณสมบัติเฉพำหรับตำแหน่งที่สมัครสอบ  จำนวน 1 ฉบับ  กรณีที่หลักฐานทางการศึกษาดังกล่าวเป็นภาษาต่างประเทศ  ให้แนบฉบับที่แปลเป็นภาษาไทยด้วย
(3) สำเนาทะเบียนบ้าน  จำนวน 1 ฉบับ
(4) สำเนาบัตรประจำตัวประชาชน  จำนวน 1 ฉบับ
(5) ใบรับรองแพทย์ (ออกไม่เกิน 1 เดือน) นับแต่วันตรวจร่างกายแสดงว่าไม่เป็นโรคต้องห้าม
(6) สำเนาใบอนุญาตประกอบวิชาชีพครู  จำนวน 1 ฉบับ  เฉพาะผู้ที่ได้รับการจ้างก่อนการ
ประกาศใช้มาตรฐานกำหนดตำแหน่งครูผู้ดูแลเด็กให้ใช้ใบแทนใบอนุญาตประกอบวิชาชีพครู  หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอนที่คุรุสภาออกให้ประกอบการสมัครได้     

(7) หลักฐานอื่น ๆ เช่น หลักฐานการเปลี่ยนชื่อ  นามสกุล  ทะเบียนสมรส  ใบหย่า (ถ้ามี)
(8) แบบประเมินผลการปฏิบัติงานสำหรับหัวหน้าศูนย์พัฒนาเด็กเล็กและครูผู้ดูเด็ก       ตามแบบที่กำหนดท้ายประกาศนี้
(9) หนังสือรับรองประวัติการปฏิบัติงาน ตามแบบที่กำหนดท้ายประกาศนี้
(10) สำเนาสัญญาจ้าง  จำนวน 1 ฉบับ
/5.วัน เวลา...
5.วัน เวลา และสถานที่รับสมัคร
5.1 ผู้ประสงค์จะสมัครขอรับใบสมัครและยื่นใบสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก      โดยกรอกรายละเอียดในใบสมัครให้ถูกต้องครบถ้วนพร้อมเอกสารหลักฐานการสมัครด้วยตนเอง  ซึ่งผู้สมัครได้ รับรองสำเนาถูกต้องและลงลายมือชื่อกำกับไว้ในเอกสารทุกฉบับ  ได้ที่สำนักงานปลัดองค์การบริหารส่วนตำบล
อินคีรี  ระหว่างวันพฤหัสบดีที่  ๑0  พฤศจิกายน ๒๕๕๔ ถึงวันพุธที่ ๑๖ พฤศจิกายน 2554  ในวันและเวลาราชการ
5.2 ผู้สมัครมีสิทธิสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  ได้คนละ 1 ตำแหน่ง เท่านั้น
5.3 สำหรับการสมัครครั้งนี้  ผู้สมัครต้องกรอกเอกสารหลักฐานการสมัครด้วยลายมือชื่อตนเองให้ถูกต้องครบถ้วน  และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัคร  และหากภายหลังปรากฏว่ามีผู้สมัครรายใดกรอกข้อมูลผิดพลาดหรือมีคุณสมบัติดังกล่าวไม่ครบถ้วนหรือไม่ถูกต้อง  องค์การบริหารส่วนตำบลอินคีรีจะถือว่าเป็นผู้ขาดคุณสมบัติในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  และไม่มีสิทธิได้รับการบรรจุและแต่งตั้งเป็นพนักงานครูองค์การบริหารส่วนตำบลในสังกัดองค์การบริหารส่วนตำบลอินคีรี  
6.วัน เวลา และสถานที่ประกาศรายชื่อผู้มีสิทธิเข้ารับการคัดเลือก
องค์การบริหารส่วนตำบลอินคีรี จะประกาศรายชื่อผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  ในวันศุกร์ที่ 18  พฤศจิกายน ๒554    โดยปิดประกาศไว้ ณ  ป้ายประชาสัมพันธ์องค์การบริหารส่วนตำบลอินคีรี  หรือทางเว็บไซด์องค์การบริหารส่วนตำบลอินคีรี ที่ www.inkeree.go.th 

7.วิธีการคัดเลือก
7.1 ประเมินความเหมาะสมกับตำแหน่ง (คะแนนเต็ม 100 คะแนน)  ตามแบบประเมินที่ ก.ท.กำหนด (โดยผู้ผ่านการประเมินความเหมาะสมกับตำแหน่ง  ต้องได้คะแนนไม่น้อยกว่าร้อยละ 80)
7.2 ทดสอบความรู้ ความสามารถในตำแหน่ง (คะแนนเต็ม 100 คะแนน)  โดยใช้วิธีการสอบสัมภาษณ์ เพื่อให้ได้ข้อมูลที่จะแสดงออกถึงความรู้  ความสามารถ  ความเหมาะสมของผู้สมัครตามที่ประกาศไว้ในประกาศรับสมัครคัดเลือก  โดยกำหนดให้ผู้เข้ารับการคัดเลือกจะต้องนำเสนอวิสัยทัศน์ในการปฏิบัติงานในตำแหน่งที่ขอรับการคัดเลือก  และผลงานหรือนวัตกรรมเกี่ยวกับตำแหน่งที่ขอรับการคัดเลือก นำเสนอต่อคณะกรรมการคัดเลือกฯ ก่อนวันประกาศรายชื่อผู้มีสิทธิเข้ารับการคัดเลือกฯ ณ สถานที่รับสมัคร  (ผู้ผ่านการทดลองความรู้ ความสามารถในตำแหน่งต้องได้คะแนนไม่น้อยกว่าร้อยละ 70)  รายละเอียดตามเอกสารแนบท้าย

8. กำหนดวัน เวลา และสถานที่คัดเลือก
องค์การบริหารส่วนตำบลอินคีรี จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  ในวันจันทร์ที่  21 พฤศจิกายน ๒554  เวลา 09.30 น. 
เป็นต้นไป  ณ  ห้องประชุมองค์การบริหารส่วนตำบลทอนหงส์
/9. การประกาศ...

9. การประกาศผลการคัดเลือก
องค์การบริหารส่วนตำบลอินคีรี จะประกาศรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  ในวันพุธที่ 23 พฤศจิกายน ๒554  โดยปิดประกาศไว้  ณ  ป้ายประชาสัมพันธ์องค์การบริหารส่วนตำบลอินคีรี  หรือทางเว็บไซด์องค์การบริหารส่วนตำบล
อินคีรี ที่ www.inkeree.go.th  


10. การขึ้นบัญชีและการยกเลิกการขึ้นบัญชี
องค์การบริหารส่วนตำบลอินคีรี  จะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก   โดยเรียงลำดับจากผู้สอบได้คะแนนรวมสูงสุดลงมา
ตามลำดับ  ในกรณีที่มีผู้ที่ได้คะแนนรวมเท่ากันให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่งเท่ากันให้ผู้ที่ได้คะแนนภาคความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถในตำแหน่งเท่ากันให้ผู้ที่ได้   เลขประจำตัวสอบก่อนเป็นผู้อยู่ในลำดับที่สูงกว่า  ในกรณีที่มีการบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็กในตำแหน่งที่ว่างแล้ว  องค์การบริหารส่วนตำบลอินคีรี จะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็กไว้ 2 ปี  และถ้ามีการสรรหาโดยวิธีการคัดเลือกอย่างเดียวกันอีก  และได้ขึ้นบัญชีผู้ผ่านการคัดเลือกได้ใหม่แล้ว  บัญชีผู้ผ่านการคัดเลือกครั้งก่อนเป็นอันยกเลิก 
10.  การบรรจุและแต่งตั้ง
องค์การบริหารส่วนตำบลอินคีรี  จะบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล ตำแหน่ง ครูผู้ดูแลเด็ก  โดยต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  ทั้งนี้  ผู้ที่ได้รับการบรรจุและแต่งตั้งจะต้องดำรงตำแหน่งครูผู้ดูแลเด็ก  ณ  ศูนย์พัฒนาเด็กเล็กในสังกัดองค์การบริหารส่วนตำบลอินคีรีเป็นเวลาอย่างน้อย 2 ปี  และผ่านการประเมินตามหลักเกณฑ์ ก.ท.ว่าด้วยการเตรียมความพร้อมและพัฒนาอย่างเข้ม ในตำแหน่งครูผู้ช่วย จึงจะสามารถบรรจุและแต่งตั้งให้ดำรงตำแหน่ง ครู อันดับ คศ.1  และสามารถโอน (ย้าย) ไปที่อื่นได้
อนึ่ง  การบรรจุและแต่งตั้งผู้คัดเลือกได้  หากองค์การบริหารส่วนตำบลอินคีรีตรวจสอบพบภายหลังว่ามีคุณสมบัติไม่ตรงตามมาตรฐานกำหนดตำแหน่ง  หรือมีคุณสมบัติไม่ถูกต้องครบถ้วนในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก  องค์การบริหารส่วนตำบลอินคีรีขอสงวนสิทธิ์ในการบรรจุและแต่งตั้ง
จึงประกาศให้ทราบโดยทั่วกัน  
ประกาศ  ณ  วันที่   ๑๙   ตุลาคม   พ.ศ.  2554

 (นายสันต์  กิ่งรัตน์)
                                              นายกองค์การบริหารส่วนตำบลอินคีรี
ภาคผนวก  ก
มาตรฐานกำหนดตำแหน่ง

ชื่อตำแหน่ง
ครูผู้ดูแลเด็ก
หน้าที่ความรับผิดชอบ
                     ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้ พัฒนาผู้เรียน ปฏิบัติงานทางวิชาการของศูนย์พัฒนาเด็กเล็ก โดยจะต้องผ่านการเตรียมความพร้อมและพัฒนาอย่างเข้มก่อนแต่งตั้งให้ดำรงตำแหน่งครูเช่นเดียวกับผู้ดำรงตำแหน่งครูผู้ช่วย และปฏิบัติหน้าที่อื่นตามที่ได้รับมอบหมาย

ลักษณะงานที่ปฏิบัติ
                     1. ปฎิบัติงานเกี่ยวกับการจัดประสบการณ์เรียนรู้ และส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ
                     2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย
                     3. ปฏิบัติงานวิชาการของศูนย์พัฒนาเด็กเล็ก
                     4. ปฏิบัติงานเกี่ยวกับการจัดระบบการดูแลช่วยเหลือผู้เรียน
                     5. ปฏิบัติงานความร่วมมือกับเครือข่ายการพัฒนาเด็กปฐมวัย
                     6. ปฏิบัติงานอื่นตามที่ได้รับมอบหมาย

คุณสมบัติเฉพาะสำหรับผู้ดำรงตำแหน่ง
                     1. มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท. กำหนดเป็นคุณสมบัติเฉพาะสำหรับตำแหน่งนี้ และ
                     2. ได้ปฏิบัติงานหรือเคยปฎิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า 3 ปี โดยมีหนังสือรับรองการปฏิบัติงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน และ
                     3. มีใบประกอบวิชาชีพครู

การให้ได้รับเงินเดือน


1.  คุณวุฒิปริญญาตรีทางการศึกษา  หลักสูตร  4  ปี  กำหนดอัตราเงินเดือน  8,340  บาท  และค่าครองชีพ  1,500  บาท


2.  คุณวุฒิปริญญาตรีทางการศึกษา  หลักสูตร  5  ปี  กำหนดอัตราเงินเดือน  8,340  บาท  และค่าครองชีพ  1,500  บาท
เอกสารหมายเลข  ๑
ใบสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและ
ครูผู้ดูแลเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง  ครูผู้ดูแลเด็ก
สังกัดองค์การบริหารส่วนตำบลอินคีรี
                                                                                   เลขประจำตัวสอบ..................

เรียน  ประธานคณะกรรมการคัดเลือกกรณีมีเหตุพิเศษไม่ต้องสอบแข่งขันฯ
ด้วยข้าพเจ้าประสงค์จะสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง  ครูผู้ดูแลเด็ก  จึงขอแจ้งรายละเอียดของข้าพเจ้ามาเพื่อประกอบการพิจารณา  ดังนี้
๑.  ชื่อ - ชื่อสกุล  (นาย/นาง/นางสาว)…..………………………….…………………………………………………………………..… 

     สัญชาติ .....................................  เชื้อชาติ  ......................................  ศาสนา  ..............................................  
๒.  อายุนับถึงวันเปิดรับสมัครวันสุดท้าย ……… ปี  ........  เดือน  (เกิดวันที่ ........  เดือน ..............  พ.ศ. ...........)
๓.  วุฒิการศึกษาที่ใช้สมัคร  ปริญญา .……………………………….…. สาขาวิชาเอก …….................................….…….
     สำเร็จจากสถานศึกษาชื่อ  ...........................................  เมื่อวันที่ ........  เดือน ..................  พ.ศ. ................
     ได้คะแนนเฉลี่ยสะสม  ...................  วุฒิการศึกษาสูงสุดที่ข้าพเจ้าได้รับ คือ ..................................................
     ความรู้ความสามารถพิเศษ .............................................................................................................................. 
๔.  อาชีพปัจจุบัน ( พนักงานจ้างทั่วไป  (  พนักงานจ้างตามภารกิจ (  อื่นๆ  ……………………………....….   
     สถานศึกษา/ศพด. ชื่อ……….….………………………….…..…….  องค์การบริหารส่วนตำบล  …………………….…….

๕.  เริ่มปฏิบัติงานเมื่อวันที่  …….……………………………..…..…… นับถึงปัจจุบันเป็นระยะเวลา…….……ปี……....เดือน 
     (นับถึงวันที่เปิดรับสมัครวันสุดท้าย)  ให้แสดงรายละเอียดตามแบบหนังสือรับรองประวัติการปฏิบัติงานที่
     กำหนด  และส่งพร้อมใบสมัคร)
๖.  บัตรประชาชนเลขที่  ........................................  ออกให้  ณ  จังหวัด  ..............................................  หมดอายุวันที่  ........................................................................................ 

/๗. สถานที่ ...
๗.  สถานที่ติดต่อ

ที่อยู่ปัจจุบันที่สามารถติดต่อได้สะดวก

บ้านเลขที่………….หมู่ที่………….ซอย/ตรอก………………….………..…..ถนน……………………………..…………..


แขวง/ตำบล………………..……….เขต/อำเภอ…………..……………….….จังหวัด………………………………………


รหัสไปรษณีย์………………..……..โทรศัพท์……………………………………โทรสาร………….………………………….


E-mail…………………………………………………………………………………………………………….………………………

๘.  สถานภาพครอบครัว


โสด



สมรส



อื่น ๆ

ชื่อคู่สมรส…………………………….…………สกุล……………………………….…..อาชีพ………….………………………


ข้อมูลเกี่ยวกับบุตร/ธิดา


ไม่มีบุตร/ธิดา


มีบุตร/ธิดา จำนวน........คน  (ชาย........คน  หญิง........คน)
9.  ได้แนบหลักฐานต่างๆซึ่งได้ลงลายมือชื่อรับรองสำเนาถูกต้องแล้วมาพร้อมกับใบสมัคร  ดังนี้ 
      (  สำเนาปริญญาบัตร

(  รูปถ่าย 1 นิ้ว  1 รูป
          (   สำเนาทะเบียนบ้าน
      (  สำเนาบัตรประจำตัวประชาชน 
(  ใบรับรองแพทย์

(  ระเบียนผลกา
      (  ใบอนุญาตประกอบวิชาชีพครู (กรณียังไม่ได้รับใบอนุญาตฯฉบับจริง ให้ใช้หนังสือรับรองสิทธิแทน)
· หนังสื่อรับรองประวัติการปฏิบัติงานโดยผู้บังคับบัญชา
· สำเนาใบเปลี่ยนชื่อตัว-สกุล  (ถ้ามี)
· สัญญาจ้าง


(  อื่นๆ  (ถ้ามี)  ........................................................................

ข้าพเจ้าขอรับรองว่าข้อความดังกล่าวข้างต้น  เป็นความจริงทุกประการ  และข้าพเจ้าเป็นผู้ที่มีคุณสมบัติทั่วไปและมีมีลักษณะต้องห้ามตามประกาศคณะกรรมการกลางพนักงานส่วนตำบล  เรื่อง  มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานส่วนตำบล  สามารถบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง  ครูผู้ดูแลเด็ก  และครบถ้วนตามประกาศรับสมัครทุกประการ  ทั้งนี้  หากตรวจสอบว่าข้าพเจ้าปิดบังข้อความหรือใช้ข้อความไม่ถูกต้องตามความเป็นจริง  หรือไม่มีคุณสมบัติที่จะสมัครเข้ารับการสอบคัดเลือก  ให้ถือว่าข้าพเจ้าไม่มีสิทธิได้รับการสอบคัดเลือกในครั้งนี้
                                       (ลงชื่อ)                                           ผู้สมัครเข้ารับการสอบคัดเลือก
          (.......................………………..………….)
               วันที่……… เดือนพฤศจิกายน พ.ศ. ๒๕๕4
การตรวจสอบหลักฐาน
(  ครบถ้วน

(  ไม่ครบถ้วน
        (ลงชื่อ)                                           ผู้รับสมัคร
                 (นางสาวรัชนีวรรณ  คชินทร์)
            วันที่……… เดือนพฤศจิกายน พ.ศ. ๒๕๕4
/การตรวจสอบ..
การตรวจสอบคุณสมบัติ
(  ผู้สมัครมีคุณสมบัติที่จะสมัครเข้ารับการคัดเลือก
(  ผู้สมัครไม่มีคุณสมบัติที่จะสมัครเข้ารับการคัดเลือก
                              (ลงชื่อ)                                 ผู้ตรวจสอบคุณสมบัติผู้สมัครเข้ารับการคัดเลือก

     
                          (……………………………………….)
                     วันที่……… เดือนพฤศจิกายน พ.ศ. ๒๕๕4
กลั่นกรองแล้ว
(  มีคุณสมบัติครบถ้วน

(  ขาดคุณสมบัติ
                          (ลงชื่อ)                             
     
                          (นายดำรงค์  อักษรกาญจน์)



ปลัดองค์การบริหารส่วนตำบล
                     วันที่……… เดือนพฤศจิกายน พ.ศ. ๒๕๕4
คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน  
สำหรับครูผู้ดูแลเด็ก หัวหน้าศูนย์พัฒนาเด็กเล็ก และ/หรือผู้ดูแลเด็ก เพื่อบรรจุและแต่งตั้งเป็น
พนักงานเทศบาล/พนักงานส่วนตำบล  
แนบท้ายประกาศองค์การบริหารส่วนตำบลอินคีรี จังหวัดนครศรีธรรมราช
ลงวันที่ 19  เดือนตุลาคม  พ.ศ.๒๕๕๔

